《吴江舟中作》
宋代·米芾

昨风起西北，万艘皆乘便。今风转而东，我舟十五纤。

力乏更雇夫，百金尚嫌贱。船工怒斗语，夫坐视而怨。

添槔亦复车，黄胶生口咽。河泥若祐夫，粘底更不转。

添金工不怒，意满怨亦散。一曳如风车，叫啖如临战。

傍观莺窦湖，渺渺无涯岸。一滴不可汲，况彼西江远。

万事须乘时，汝来一何晚。

作者简介：米芾（1051-1107），北宋书法家、画家，书画理论家。祖籍太原，迁居襄阳。天资高迈、人物萧散，好洁成癖。被服效唐人，多蓄奇石。世号米颠。书画自成一家。能画枯木竹石，时出新意，又能画山水，创为水墨云山墨戏，烟云掩映，平淡天真。善诗，工书法，精鉴别。擅篆、隶、楷、行、草等书体，长于临摹古人书法，达到乱真程度。宋四家之一。曾任校书郎、书画博士、礼部员外郎。